Odense Adresse-Contoirs Efterretninger, 1825-07-18
De græstetyrkiske Anliggender. Major Bandieras Beretning læses nu in extenso i Jagttageren, der dog oplevede den Glæde, at melde Navarinos Jndtagelse for Alvor, efter i Aanden at have seet den samme Dag, da det kapitulerede. Den 23 Mai Eed. bleve de græske Tropper indskibede paa østerrigske og franske Skibe, hvis Kommandører, for Menneskelighedens Skyldt bleve skriftlig anmodede derom af Jbrai him Pascha. Da den østerrigske Major Bandiera, efter Søeslaget den 12 Mai, vendte tilbage til Modon, kom Kapitainen paa et græsk Fartøi, Tombasi, ombord til ham og bad ham om Forladelse, fordi han Dagen før havde skudt paa Arethusa, da han holdt det for et tyrkisk Skib. i Bandiera bemærkede, at skjøndt han let kunde have kjendt Flaget, kunde det for denne Gang passere; men i Fremtiden maatte han vogte sig for lignende Feiltagelse, der ikke vilde blive ustraffet. Han fandt den græske Kapitain meget nedslaaet over sine Landsmænds forknyttede Stilling; men roser den Udmærkelse, hvormed han siden blev modtaget af Jbrahim Pascha. "Jeg reed - siger han - midt igjennem den egyptiske Leir, som jeg fandt ganske ordnet paa europæisk Fod, talede med alle europæiske Officerer, deriblandt Solimann Beyden franske Ex-Oberst la Seve). Den egyptiske Armee bestaaer for Tiden af 13,000 Md. og 1200 Heste, Flaaden af 11 Fregatter og 62 andre Krigskibe, hvorimellem lere 8 algierske. En græsk Brig, som befandt sig i Havnen ved Navarino, lykkedes det at undkomme midt igjennem den egyptiske Flaade, dog med Tab af Kapitainen og endeel Mandskab. Den østerrigske Flotille krydser vedvarende omkring, for at befrie de af Grækerne anholdte Skibe, og har paa denne Maade reddet 8 Skibe, som vare opbragte til Nauplion allene, paa hvad Grund siges ikke. Jøvrigt skulle Egypterne lade det blive ved Streifetog i det Jndre af Morca, saalænge indtil den forventede Forstærkning af 7000 Albanesere er overført fra Candien. Forventningen er spændt paa, hvad der vil flyde af Kolokotronis Frigivelse, hvorved det russiske Partie igjen har faaet Overhaand. Hvortil Man sigter, viser følgende i et Brev fra Zante udtrykt Ønske: maatte Central=Regjeringen endelig lære bedre at skaane de gieldende Jnteresser; at agte Kapitani som Troppernes naturlige Chefer, at holde Hydrioternes udelukkende Ærgjerrighed (hvorfor ikke Tapperhed?) i Tømme, og ikke opofre Landets Forsvar for sine demokratiske Theorier. Naturligviis vakte Navarinos Fald stor Splid i det græske Senat, som deelte sig i 3 Partier, hvoraf det største erklærede sig for Porten og tvang Konduriotti til at flygte til Hydra. Nu udbrød et fuldkomment Anarkie paa Morea, hvori Kolokotronis Tilhængere ønskede ham i Spidsen, for at underhandle med Tyrkerne!" Maurocorda to er nu bleven en Gjenstand for alle Partiers Had og vil neppe slippe derfra med Livet &c. Beklageligt, at de tapre Græker ikke skulle høste meere Frugt af deres mageløse Søeseire. Saaledes stadfæstes Kapudan Paschas Tab ved Cap d'Oro nu ogsaa fra Konstantinopel, hvor Man vidste, at hans egen Fregat var iblandt de ødelagte Skibe, og at han som ved et Mirakel reddede sig ombord paa en Skaluppe. De ved Salona faldne Anføreres Hoveder vare i de første Dage af Juni stilte til Skue over Seraillets Porte. Jmidlertid siges Redschid=Pascha, af Mangel paa Levnetsmidler at have maattet standse sine videre Operationer.